## Zápisnica

**z 10. zasadnutia Akademického senátu FSV UCM v Trnave**

**zo dňa 29. júna 2021**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 10. zasadnutia AS FSV UCM v Trnave
3. Kontrola uznesení z predchádzajúceho zasadnutia
4. Prijímacie konanie FSV UCM v Trnave na akademický rok 2021/2022 a 2022/2023
5. Schválenie rozpočtu FSV UCM na rok 2021
6. Úprava – Štatút FSV UCM v Trnave
7. Doplnenie interného člena Vedeckej rady FSV UCM
8. Rôzne
9. Záver
10. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 10. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 10. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu. Nikto z prítomných nemal ďalšie návrhy na doplnenie programu.

**Návrh č. 1:**

**Predsedníčka AS FSV UCM navrhla hlasovanie o programe 10. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2021**

**Členovia AS FSV UCM odsúhlasili program 10. zasadnutia AS FSV UCM.**

**3) Kontrola uznesení z 9. zasadnutia AS FSV UCM**

Tajomníčka AS FSV UCM, Mgr. Simona Galfyová, informovala o plnení uznesení zo zasadnutia senátu, ktoré sa konalo 8. júna 2021.

Uznesenie č. 6/2021 – dekan FSV UCM, doc. Jaroslav Mihálik, predložil návrh rozpočtu FSV UCM na rok 2021.

Uznesenie č. 7/2021 – tajomníčka AS FSV UCM kontaktovala Mgr. Lukáša Koštiala, senátora AS FSV UCM za študentskú časť, aby sa vyjadril k svojmu ďalšiemu pôsobeniu v senáte. Menovaný senátor odpovedal e-mailom, ospravedlnil sa z neúčasti na zasadnutiach senátu a prisľúbil v najbližších dňoch oficiálne požiadať o ukončenie členstva v senáte.

**4) Prijímacie konanie FSV UCM v Trnave na akademický rok 2021/2022 a 2022/2023**

Zastupujúci prodekan pre výchovno-vzdelávaciu činnosť, PhDr. Michal Imrovič, PhD., predložil na rokovanie senátu zmenu v už schválenom dokumente „II. kolo prijímacieho konania na akademický rok 2021/2022“. Zmena sa týkala termínu podávania prihlášok na Mgr. stupeň štúdia v študijnom programe „európske štúdia a politiky“ v dennej aj v externej forme štúdia do 25. augusta 2021.

Prodekan zároveň predložil na schválenie aj dokument „Prijímacie konanie na akademický rok 2022/2023“, pričom upozornil najmä na skorší termín pre podávanie prihlášok – 29. apríl 2022, keďže podľa záujmu zo strany uchádzačov môže byť vypísané aj druhé, prípadne tretie kolo prijímacieho konania.

**Návrh č. 2:**

**Predsedníčka AS FSV UCM navrhla spoločné hlasovanie o predložených návrhoch dokumentov „II. kolo prijímacieho konania na akademický rok 2021/2022“ a „Prijímacie konanie na akademický rok 2022/2023“.**

**Schvaľovanie predložených návrhov:**

**Za**: 10 hlasov

**Proti**: 0

**Zdržal sa**: 0

**Návrhy č. 2** schválené

**Uznesenie č. 2/2021**

**Členovia AS FSV UCM schválili dokumenty „II. kolo prijímacieho konania na akademický rok 2021/2022“ a „Prijímacie konanie na akademický rok 2022/2023“.**

1. **Schválenie rozpočtu FSV UCM na rok 2021**

Dekan FSV UCM, doc. PhDr. Jaroslav Mihálik, PhD., informoval, že v spolupráci s tajomníčkou fakulty, Ing. Máriou Kucharovičovou, pripravil návrh rozpočtu na kalendárny rok 2021 vychádzajúc z aktuálnych potrieb fakulty, pričom najväčšou položkou rozpočtu sú tradične mzdové náklady. Tieto sa čiastočne znížili konsolidovaním personálneho obsadenia fakulty za uplynulé obdobie. Dekan ďalej upozornil, že fakulta ešte nemá k dispozícii finančné prostriedky z grantov, ktoré boli schválené, fakulta ich môže očakávať až v druhej polovici roka.

**Návrh č. 3:**

**Predsedníčka AS FSV UCM navrhla hlasovanie o predloženom návrhu dokumentu „Rozpočet FSV UCM na rok 2021“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2021**

**Členovia AS FSV UCM schválili dokument „Rozpočet FSV UCM na rok 2021“.**

1. **Štatút FSV UCM v Trnave**

Člen AS FSV UCM, doc. JUDr. Bystrík Šramel, PhD., vysvetlil úpravy v predkladanom návrhu dokumentu, ktoré boli formálneho charakteru, avšak museli byť zapracované z dôvodu zosúladenia s aktuálnou legislatívou.

Dekan FSV UCM poďakoval doc. Šramelovi za jeho pracovné nasadenie v súvislosti s úpravou štatútu fakulty a ocenil jeho činnosť v rámci legislatívneho procesu.

**Návrh č. 4:**

**Predsedníčka AS FSV UCM navrhla hlasovanie o predloženom návrhu dokumentu „Štatút FSV UCM v Trnave“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2021**

**Členovia AS FSV UCM schválili dokument „Štatút FSV UCM v Trnave“.**

1. **Doplnenie interného člena Vedeckej rady FSV UCM**

Predsedníčka AS FSV UCM prečítala žiadosť dekana FSV UCM o doplnenie interného člena do VR FSV UCM, doc. PhDr. Jána Machyniaka, PhD., ktorý úspešne ukončil habilitačné konanie pre odbor „verejná politika a verejná správa“.

Dekan FSV UCM predstavil kandidáta ako perspektívneho a aktívneho zamestnanca fakulty, čo je predpokladom jeho prínosu aj pre činnosť VR FSV UCM.

**Návrh č. 5:**

**Podpredsedníčka AS FSV UCM, Ing. Jana Osuská,** **navrhla zloženie komisie pre voľby interného člena VR FSV UCM:**

**Volebná komisia v zložení:**

**Predseda komisie:** PhDr. Martin Švikruha, PhD.

**Členovia komisie:** Ing. Jana Osuská

 Mgr. Kristína Dzureková

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2020**

**Členovia AS FSV UCM odsúhlasili zloženie volebnej komisie pre voľbu interného člena VR FSV UCM.**

**Kandidát na interného člena VR FSV UCM:**

**doc. PhDr. Ján Machyniak, PhD.** – Katedra verejnej správy

Členovia AS FSV UCM pristúpili k tajnej voľbe interného člena VR FSV UCM.

Vydaných bolo 9 hlasovacích lístkov, všetky boli platné, kandidát získal 9 hlasov. Kandidát na interného člena a zároveň člen AS FSV UCM sa vzdal hlasovania.

**Uznesenie č. 6/2020**

**AS FSV UCM zvolil v tajnej voľbe doc. PhDr. Jána Machyniaka, PhD. za interného člena VR FSV UCM.**

1. **Rôzne**

Predseda finančnej komisie AS FSV UCM, doc. PhDr. Peter Horváth, PhD. uviedol, že finančná komisia AS FSV UCM odporúča schváliť návrh rozpočtu FSV UCM na rok 2021. Odporúča dekanovi, aby bola prioritne finančná rezerva vo výške výdavkov na platy zamestnancov FSV UCM v rozsahu jedného mesiaca z dôvodu očakávaného výpadku rozpočtových prostriedkov na rok 2022. Až po naplnení tejto rezervy odporúča vyplatenie  akýchkoľvek odmien zo zdrojov FSV UCM od 1. júla 2021.

**Uznesenie č. 7/2021**

**Predsedníčka AS FSV UCM poverila PhDr. Michala Imroviča, PhD. kontrolou zoznamu zápisníc z rokovaní AS FSV UCM na webovom sídle fakulty, nakoľko je zodpovedný za ich zverejňovanie.**

1. **Záver**

Predsedníčka AS FSV UCM poďakovala prítomným za účasť na zasadnutí senátu a členom vedenia FSV UCM za spoluprácu. Všetkým zaželala príjemné letné prázdniny a teší sa na stretnutie v novom akademickom roku.

V Trnave 29. júna 2021

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. II. kolo prijímacieho konania FSV UCM v Trnave na akademický rok 2021/2022
2. Prijímacie konanie FSV UCM v Trnave na akademický rok 2022/2023
3. Rozpočet FSV UCM na rok 2021
4. Štatút FSV UCM v Trnave
5. Prezenčná listina